recursal/SuperWikiNEXT-32B huggingface dataset:
**நரசிம்மன் ராம்**, **என். ராம்** என்றும் அறியப்படுபவர், (பிறப்பு மே 4, 1945) ஓர் இந்திய இதழியலாளர். த இந்து ஆங்கில நாளிதழின் முதன்மை ஆசிரியராக சூன் 27,2003 முதல் இருந்து வருகிறார். இந்து குழுமத்தின் பிற வெளியீடுகளான பிரண்ட்லைன், த இந்து பிசினஸ்லைன், ஸ்போர்ட்ஸ்டார் இதழ்களையும் நிர்வகித்து வருகிறார். இந்திய அரசு அவருக்கு பத்ம பூசண் விருது வழங்கியுள்ளது. அவரது இடதுசாரி நோக்குகளுக்காகவும் தமிழீழத்திற்கு எதிரான நிலை குறித்தும் பெரிதும் விமரிசிக்கப்படுபவர்.இலங்கை அரசு அவருக்கு லங்காரத்னா என்ற உயரிய குடிமை விருது வழங்கியுள்ளது.

கல்வி
-----

ராம் சென்னை, லயோலாக் கல்லூரியில் 1964ஆம் ஆண்டு இளங்கலைப் பட்டம் பெற்றார். 1966ஆம் ஆண்டு முதுகலைப்பட்டத்தை மாநிலக் கல்லூரியில் பெற்றார். பின்னர் கொலம்பியாப் பல்கலைக்கழகத்தின் இதழியல் பட்டமேற்படிப்புப் பள்ளியில் ஒப்பீடு இதழியலில் எம். எஸ் பட்டம் பெற்றார். மாணவப் பருவத்திலேயே அரசியலில் ஆர்வம் கொண்டிருந்தார்.1970ஆம் ஆண்டு திருவனந்தபுரத்தில் இந்திய பொதுவுடமைக் கட்சியுடன் தொடர்புடைய மாணவர் அமைப்பான இந்திய மாணவர் கூட்டிணைப்பு(SFI) உருவானபோது அதன் துணைத்தலைவராக இருந்தார்.

தனி வாழ்க்கை
------------

இவரது முதல் மனைவி சூசன் ஆங்கிலப் பெண்மணி. இவர்களது மகள் வித்யா ராம் புலிட்சர் பரிசு பெற்றவர். முதல் மனைவியுடனான விவாகரத்திற்குப் பின்னர் ராம், மரியம் சாண்டி என்பவரை மணந்தார்.

இதழியல் பணிவாழ்வு
-----------------

1977ஆம் ஆண்டு தமது குடும்ப நிறுவனமான இந்து குழுமத்தில் த இந்து நாளேட்டின் இணை தொகுப்பாசிரியராக தமது பணிவாழ்வைத் தொடங்கினார். 1980ஆம் ஆண்டு வாசிங்டன் செய்தியாளராகப் பணியாற்றினார். 1984ஆம் ஆண்டு பிரண்ட்லைன் வார இதழ் துவங்கப்பட்டப்போதிலிருந்து அதனுடன் இணைந்துள்ளார்.. ராஜீவ் காந்தி ஆட்சிக் காலத்தில் போபர்ஸ் அவதூற்றை வெளிக்கொணர்ந்ததற்காக பெரிதும் பாராட்டப்பட்டார்.

மேற்கோள்கள்
-----------

1. ↑  "Changes at the Helm: Editorial and Business". *The Hindu* (Chennai, India). 21 October 2013. .
2. ↑  BIG BROTHER FASCINATION - ராமசந்திர குகா
3. ↑  The Commissar In His Labyrinth பரணிடப்பட்டது 2010-08-29 at the வந்தவழி இயந்திரம் - Tehelka
4. ↑  வெப்துனியா தமிழ்ச்செய்தி
5. 1 2  "Profile of N.Ram". 2008-09-13 அன்று மூலம் பரணிடப்பட்டது. 2010-04-23 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2010-08-30 அன்று மூலம் பரணிடப்பட்டது. 2010-04-23 அன்று பார்க்கப்பட்டது.

வெளியிணைப்புகள்
---------------

* 
*
**வி.எஃப்.எக்ஸ்** என்று ஆங்கிலத்தில் அழைக்கப்படும் **காட்சி விளைவுகள்** என்பது கணினியைப் பயன்படுத்தி ஒரு காணொலியின் படங்களை மாற்றி அமைப்பதோ தேவைக்கேற்ப புதிய படங்களை உருவாக்கி எண்ணிம நிகழ்த்தலின் மூலம் அவற்றைக் காணொலியில் சேர்ப்பதோ ஆகும்.

திரைப்படத் தயாரிப்பின் போது படம்பிடிக்கப்பட்ட காணொலி பதிவுகளையும் கணினி வரைகலை அம்சங்களையும் முறையே இணைத்து ஒரு மெய்நிகர் படத்தை உருவாக்கவதே காட்சி விளைவுகள் பயன்படுத்துவதன் நோக்கமாகும்.

பயன்படும் நுட்பங்கள்
--------------------

* **சிறப்பு விளைவுகள்** :

சிறப்பு விளைவுகள் அல்லது **எஸ்.எஃப்.எக்ஸ்** என்பது கணினி நுட்பங்களையும் பார்வைத் திறனையும் ஒப்பிட்டு அதற்கேற்றவாறு சில காட்சி தந்திரங்கள் செய்வது ஆகும். 

* இயக்கம் கைப்பற்றல் :

இயக்கம் கைப்பற்றல் எனப்படுவது குறித்த ஒரு நபர் அல்லது பொருளின் அசைவை பதிவு செய்து கணினியில் உருவாக்கப்பட்ட எண்ணிய மாதிரி ஒன்றிற்கு மாற்றீடு செய்தல் ஆகும்.

* இயங்குபடம் :

இயங்குபடம் என்பது சிறுசிறு வேறுபாடுகள் கொண்ட பல படங்களை வேகமாக இயக்கப்படுவதன் மூலமாக உருவாக்கப்படுவதாகும்.இயக்கமூட்டல் என்பது நிலையான படிமங்களை அடுத்தடுத்துக் காட்சியளிக்க வைப்பதன் மூலம் படத்திலுள்ள பொருள் இயங்குவது போன்ற மாயத் தோற்றத்தை உருவாக்குவதாகும்.

மேற்கோள்கள்
-----------

1. ↑  "வி.எஃப்.எக்ஸ் தொழில்நுட்பம் - எடுசிபிஏ".
2. ↑  "வி.எஃப்.எக்ஸ் தொழில்நுட்பம் - ஸ்ட்டுடியோ பைண்டர்".
**வி. சி. குகநாதன்** (*V. C. Guhanathan*, பிறப்பு: 1951) தமிழ்த் திரைப்பட இயக்குநரும், தயாரிப்பாளரும், திரைக்கதை வசனகர்த்தாவும் ஆவார்.

வாழ்க்கைக் குறிப்பு
-------------------

குகநாதன் இலங்கையின் வடக்கே புங்குடுதீவில் செல்லையா, இராஜேசுவரி ஆகியோருக்கு ஏழு பிள்ளைகளில் ஒருவராகப் பிறந்தார். 11 வயது வரை யாழ்ப்பாணத்தில் வாழ்ந்து வந்த இவர், தமிழ்நாட்டுக்கு இடம்பெயர்ந்து பச்சையப்பன் கல்லூரியில் கல்வி பயின்றார்.

திரைப்படத் துறையில்
-------------------

இவரது எழுத்துத் திறமையை முதலில் கண்டறிந்தவர் நடிகர் எம்ஜிஆர். எம்ஜிஆர் இவரை இயக்குநர் சாணக்கியாவிடம் அறிமுகப்படுத்தினார். அவரது *புதிய பூமி* (1968) திரைப்படத்திற்கு 17வது அகவையில் திரைக்கதை, வசனம் எழுதினார். பின்னர் ஏவிஎம் நிறுவனத்தில் பணியாற்றினார். சிவாஜி கணேசன், என். டி. ராமராவ், நாகேசுவரராவ் போன்ற பல நடிகர்களின் திரைப்படங்களில் பணியாற்றினார். ஏவிஎம் செட்டியாரின் ஆலோசனைப்படி, 20வது அகவையில் ஏவிஎம் சித்திரமாலா கம்பைன்சு என்ற பெயரில் கம்பனி ஒன்றை ஆரம்பித்து *சுடரும் சூறாவளியும்* (1972), *ராஜபார்ட் ரங்கதுரை* (1973), *பெத்த மனம் பித்து* (1973) போன்ற வெற்றிப் படங்களைத் தயாரித்தார். தெலுங்குத் திரைப்படத் தயாரிப்பாளர் டி. ராமா நாயுடு தான் தயாரித்த *மதுரகீதம்* (1977) திரைப்படத்திற்கு இயக்குநராக குகநாதனைத் தேர்ந்தெடுத்தார். அதன் பின்னர் குகநாதன் ரசினிகாந்த், அஜித் குமார் உட்படப் பல பிரபல நடிகர்களின் படங்களை இயக்கினார். 2010 ஆம் ஆண்டு வரை குகநாதன் ஒன்பது இந்திய மொழிகளில் வெளியான 249 திரைப்படங்களுக்கு வசனங்கள் எழுதியுள்ளார். தமிழ், தெலுங்கு மொழிகளில் 49 திரைப்படங்களை இயக்கியுள்ளார். தம்ழில் 51 திரைப்படங்களைத் தயாரித்துள்ளார்.

குடும்பம்
---------

இவர் நடிகை ஜெயாவைத் திருமணம் புரிந்தார். நடிகை ஜெயாவை தனது *கனிமுத்துப் பாப்பா* (1972) திரைப்படத்தில் குகநாதன் அறிமுகப்படுத்தினார்.

பணியாற்றிய திரைப்படங்கள் சில
----------------------------

### இயக்கிய படங்கள்

* *மஞ்சள் முகமே வருக* (1975)
* *மதுரகீதம்* (1977)
* *மச்சானை பாத்தீங்களா* (1978)
* *மாங்குடி மைனர்* (1978)
* *முயலுக்கு மூணு கால்* (1979)
* *தனிக்காட்டு ராஜா* (1982)
* *ஏமாற்றாதே ஏமாறாதே* (1985)
* *கைநாட்டு* (1988)
* *மைனர் மாப்பிள்ளை* (1996)

### கதை, வசனம் எழுதிய படங்கள்

* *புதிய பூமி* (1968)
* *அன்னையும் பிதாவும்* (1969)
* *எங்க மாமா* (1970)
* *குமரி கோட்டம்* (1971)
* *தங்கைக்காக* (1971)
* *கனிமுத்து பாப்பா* (1972)
* *காசி யாத்திரை* (1973)
* *நீதியின் நிழல்* (1985)
* *பேர் சொல்லும் பிள்ளை* (1987)
* *மனிதன்* (1987)
* *மின்சார கனவு* (1997)

### தயாரித்த படங்கள்

* *சுடரும் சூறாவளியும்* (1971)
* *ராஜபார்ட் ரங்கதுரை* (1973)
* *பெத்த மனம் பித்து* (1973)

மேற்கோள்கள்
-----------

1. ↑  "Guhanathan pressurised actors: Nadigar Sangam". 2017-12-22 அன்று மூலம் பரணிடப்பட்டது. 23 சூலை 2016 அன்று பார்க்கப்பட்டது.
2. ↑  "Kalyanamalai Magazine - Serial story, Thiraichuvai - Potpourri of titbits about Tamil cinema, V. C. Guhanathan". 23 சூலை 2016 அன்று பார்க்கப்பட்டது.
3. 1 2  "New challenges ahead". *தி இந்து*. 23 சூலை 2016 அன்று பார்க்கப்பட்டது.

வெளி இணைப்புகள்
---------------

* இணையத் திரைப்பட தரவுத்தளத்தில் வி. சி. குகநாதன்
| *நான்* |
| --- |
| நான் |
| **இதழாசிரியர்** | அகஸ்ரின் கொண்பியூசியஸ் அ.ம.தி. |
| **துறை** | உளவியல் |
| **வெளியீட்டு சுழற்சி** | இரண்டு மாதம் ஒருமுறை |
| **மொழி** | தமிழ் |
| **முதல் இதழ்** |  |
| **இறுதி இதழ்** | {{{இறுதி இதழ்}}} |
| **இதழ்கள் தொகை** | 50+ |
| **வெளியீட்டு நிறுவனம்** | டி மசனட் குருமடம் |
| **நாடு** | இலங்கை |
| **வலைப்பக்கம்** | இல்லை |

**நான்** யாழ்ப்பாணத்தில் இருந்து வெளிவரும் ஒரு உளவியல் சஞ்சிகை. இது பொது வாசகர்களை நோக்கினாலும் இதன் உள்ளடக்கம் எளிய தமிழில் பல கல்விசார் கட்டுரைகளை கொண்டு இருக்கின்றன. "நமது மனமென்னும் ஆணிவேர் ஆடத்தொடங்கும் பொழுது, நமது வாழ்வென்னும் மரத்திலுள்ள நற்பண்புகள் எனும் இலைகள் உதிரத்தொடங்குகின்றன. உதிரும் இலைகளுடன் வாழ்ந்துகொண்டிருக்கும் மானிடம், மீண்டும் துளிர்விட்டுபெருவிருட்சமாக ஆடாது நிமிர்ந்திடவேண்டும். இதுவே எமது ஆசையும் நோக்கமாகும்." என நான் சஞ்சிகையின் முப்பதாவது அகவை சிறப்பு இதழிலில் ஆசிரியர் செபஸ்ரியன் குறிப்பிடுகின்றார். யாழ்ப்பாண கொடிய போர் சூழலில் நான் மக்களுக்கு தேவையான உளவியல் கருத்துக்களை பகிர்ந்து ஒரு அரிய சேவையை செய்கின்றது எனலாம்.
**எருக்கலம்பிட்டி** (*Erukkalampiddy*) என்பது இலங்கையின் வட மாகாணத்தில் மன்னார் மாவட்டத்தில் அமைந்துள்ள சிறிய கரையோர நகரமாகும். மன்னார் தீவில் அமைந்துள்ள இந்த ஊரில் ஒரு தபால் கந்தோரும் மீன் சந்தையும் அமைந்துள்ளது. மன்னாரில் இலிருந்து வடமேற்கே ஏ14 பாதை எருக்கலம்பிட்டி ஊடாக செல்கிறது.

கிட்டத்தட்ட 10,000 மக்கள் வசிக்கும் இப்பிரதேசம் 5 கிராம சேவகர் பிரிவுகளைக் கொண்டுள்ளதுடன், 100% முஸ்லிம்கள் வசிக்கின்றனர். தமிழ் இவர்களது முக்கிய மொழியாகும். இங்கு மிகப் பழைமையான காட்டு பாவா ஜும்மா மஸ்ஜித் அமைந்துள்ளது. ஆரம்பகாலத்தில் அரேபியர்கள் மற்றும் தென்னிந்திய முசுலிம்களின் தொடர்பு இக்கிராமத்திற்கு இருந்துள்ளதால் அவர்களின் வழித்தோன்றல்கள் எருக்கலம்பிட்டியானது அன்று தொடக்கம் இலங்கையின் அறியப்பட்ட ஒரு பிரதேசமாக இருந்து வந்திருக்கின்றது. அத்துடன் அக்காலத்தில் மார்க்க அறிஞர்களும், இறை நேசர்களும் இந்த ஊரிற்கு வந்து சென்றதுடன், கிராமத்தில் அவர்களது ஸியாரங்கள் (தர்காக்கள்) பல காணப்படுகின்றன.

பல வளங்கள் கொண்ட எருக்கலம்பிட்டியில் வேளாண்மை, முத்துக் குளித்தல், சங்கு குளித்தல் உள்ளிட்ட பல தொழில்களை மக்கள் செய்து வருகின்றனர்.

பாடசாலைகள்
----------

* எருக்கலம்பிட்டி மத்திய கல்லூரி
* எருக்கலம்பிட்டி முஸ்லிம் மகளிர் கல்லூரி

மேற்கோள்கள்
-----------

1. ↑  "மன்னார் எருக்கலம்பிட்டி முஸ்லிம் வரலாறும் பாரம்பரியமும்". 2014-09-07 அன்று மூலம் பரணிடப்பட்டது. 2019-02-02 அன்று பார்க்கப்பட்டது.
2. ↑
நவாப் **சையத் உசேன் பில்கிராமி (Syed Hussain Bilgrami)**, இமாத்-உல்-முல்க் பகதூர், (இந்திய நட்சத்திரத்தின் ஆணை) (1842-1926)    இவர் ஓர் இந்திய அரசு ஊழியரும், அரசியல்வாதியும் கல்வியாளரும் மற்றும் அகில இந்திய முஸ்லிம் லீக்கின் ஆரம்ப தலைவராகவும் இருந்தார். மேலும் இவர் முஸ்லீம் லீக்கின் முதல் பொதுச் செயலாளராகவும் இருந்தார்.

ஆரம்ப கால வாழ்க்கை
------------------

சையத் உசேன் பில்கிராமி 1844ஆம் ஆண்டில் கயாவில் சதாத்-இ-பில்கிராமின் மூதாதையர்கள் வழியில் பிறந்தார். மேலும் கொல்கத்தாவின் மாநிலக் கல்லூரியில் கல்வி பயின்றார். 1864இல் திருமணம் செய்து கொண்ட இவருக்கு நான்கு மகன்களும் ஒரு மகளும் இருந்தனர்.

தொழில்
------

1866 முதல் 1873 வரை இலக்னோவின் கேனிங் கல்லூரியில் அரபு பேராசிரியர் பதவியை வகித்த பின்னர் இவர் ஐதராபாத் நிசாமின் சேவையில் நுழைந்தார். இவர் இறக்கும் வரை சர் சாலர் ஜங்கின் தனியார் செயலாளராக இருந்தார். சர் உசேன் பில்கிராமி தனது பதவிக் காலத்தில், இங்கிலாந்திற்கு ஒரு மறக்கமுடியாத பணிக்காக சர் சாலர் ஜங்குடன் சென்றார். அங்கு விக்டோரியா மகாராணியை சந்திப்பதற்கும் பேசுவதற்குமான ஆணையைப் பெற்றார். மேலும் பெஞ்சமின் டிஸ்ரேலி, வில்லியம் கிளாட்ஸ்டோன், லார்ட் சாலிஸ்பரி, ஜான் மோர்லி மற்றும் பலரையும் சந்தித்தார். 

பின்னர், ஐதராபாத் நிசாமின் தனிச் செயலாளராக பல பணிகளில் உடன் பணிபுரிந்தார். 1887 முதல் 1902 வரை நிசாமின் ஆதிக்கங்களுக்கான பொது அறிவுறுத்தல் இயக்குநராக நியமிக்கப்பட்டார். 1901-1902இல் இவர் 1902 இந்திய பல்கலைக்கழக ஆணையத்தில் உறுப்பினராக இருந்தார். பின்னர், இவர் பிர்த்தன் ஏகாதிபத்திய சட்டமன்ற உறுப்பினராகவும் 1907 முதல் 1909 வரை மாநில அமைப்புச் செயலாளராகவும் நியமிக்கப்பட்டார். உடல்நலக்குறைவு காரணமாக 1907இல் நிசாமின் சேவையில் இருந்து ஓய்வு பெற்றார். 

இவரது மிக முக்கியமான பணி ஒரு கல்வியாளரின் வேயாகும். நிசாம் கல்லூரியாக மாறவிருந்த நிறுவனத்தை இவர் நிறுவினார். இவர் 1885 ஆம் ஆண்டில் ஒரு பெண்கள் உயர்நிலைப் பள்ளியையும் நிறுவினார். இது இந்தியாவில் இது போன்ற முதல் நிறுவனமாகும்.   உள்ளூர் தொழில்களின் மூன்று முக்கிய மையங்ளான அவுரங்காபாத், ஐதராபாத் மற்றும் வாரங்கல் ஆகிய இடங்களில் மூன்று தொழில்துறை பள்ளிகளை உருவாக்குவதில் (வீழ்ச்சியடைந்த தொழில்களை புதுப்பிக்க உதவுவதில்) இவர் முக்கிய பங்கு வகித்தார். மாநில நூலகமும் இவரால் தொடங்கப்பட்டது. 

இவர் தனது சேவைகளுக்காக, நவாப் அலி யர் கான் பகதூர், மோட்டமன் ஜங், இமாத்-உத்-டோவ்லா மற்றும் இமாத்-உல்-முல்க் ஆகிய பட்டங்களையும், பிரித்தானிய இராசியத்திற்கு இவர் செய்த சேவைகளுக்காக இந்திய அரசிடமிருந்து நட்சத்திர ஆணையையும் பெற்றுள்ளார்.

குறிப்புகள்
-----------

1. ↑   *The Indian Biographical Dictionary*. 1915. .
2. ↑   *Separatism Among Indian Muslims: The Politics of the United Provinces*. 1974. .
3. ↑   *Eminent Mussalmans*. 1925. .
4. 1 2  "Eminent Mussalmans". *archive.org*. 2016-03-29 அன்று பார்க்கப்பட்டது.
5. ↑   *The Indian Biographical Dictionary*. .
6. ↑  "Eminent Mussalmans". *archive.org*. 2016-03-29 அன்று பார்க்கப்பட்டது.
**எரியும் மனிதன்**  (*Burning Man*) எனப்படும் விழா ஒவ்வொரு ஆண்டும் ஐக்கிய அமெரிக்காவின் நெவாடாவில் கரும்பாறை பாலைவனத்தில் இதற்காக உருவாக்கப்படும் தற்காலிக குடியிருப்பில் கொண்டாடப்படுகின்றது. இந்த விழா குமுகாயம் மற்றும் கலைக்கான பரிசோதனையாக விவரிக்கப்படுகின்றது; "மாற்றாளர் ஏற்பு", குமுகாய ஒத்துழைப்பு, "மாற்றுக்கருத்தியல் வெளிப்பாடு", "பகுத்தறி தன்னம்பிக்கை", கொடையளித்தல், பண்டமாக்கலுக்கு எதிர்ப்பு, மற்றும் எந்தவொரு தடயமுமின்றி விட்டுச் செல்லுதல் என்பன போன்ற 10 முதன்மைக் கொள்கைகளை அடிப்படையாகக் கொண்டுள்ளது. இது முதன்முதலில் 1986இல் சான் பிரான்சிஸ்கோவிலுள்ள *பேக்கர் கடற்கரை*யில் சிறு விழாவாக **இலேர்ரி ஆர்வி** என்பவராலும் அவரது நண்பர் குழாமாலும் துவங்கப்பட்டது. தொடர்ந்து ஒவ்வொரு ஆண்டும் ஆகத்து மாதத்தின் கடைசி திங்கட்கிழமையிலிருந்து செப்டம்பர் முதல் நிங்கட்கிழமை (அமெரிக்கத் தொழிலாளர் நாள்) வரை நடத்தப்படுகின்றது. 

இந்த விழாவின்போது வருகையாளர்களாலும் பிறராலும் பல்வேறு கலைத்திறன்கள் வெளிப்படுத்தப்படுகின்றன; ஒருங்கிணைப்பாளர்களால் அந்த ஆண்டு தேர்ந்தெடுக்கப்பட்ட கருத்தை ஒட்டி சோதனையோட்டமாக அல்லது எதிர்வினை ஆற்றும் வகையான காட்சிகள், நிகழ்ச்சிகள், கலை உந்திகள் உருவாக்கப்படுகின்றன. இடையில்வரும் சனிக்கிழமையன்று சடங்காக எரிக்கப்படும் பெரிய மர உருவபொம்மையை ஒட்டி இவ்விழா *எரியும் மனிதன்* என அழைக்கப்படுகின்றது.

இந்த விழாவிற்குப் பலர் செல்கின்றனர்; 2012ஆம் ஆண்டுக் கொண்டாட்டத்திற்கு 55,000 மக்கள் குழுமினர். கரும்பாறை பாலைவனம் மற்ற நகரங்களிலிருந்தும் ஊர்களிலிருந்தும் தொலைவில் இருப்பதால் இவ்விழாவிற்குச் செல்பவர்கள் தங்களுக்கான தேவைகளை, குடிநீர், உணவு, தங்கும் கொட்டகை ஆகியவற்றை, எடுத்துச் செல்ல வேண்டும்.

மேற்சான்றுகள்
-------------

1. ↑  Stuart Walmsley (October 12, 2014). "Behind the Burning Man festival in Nevada desert". *Herald Sun*. 2014-10-18 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "New York Times". Nytimes.com. 2009-09-01.. பார்த்த நாள்: 2012-03-31.
3. ↑  Dembowky, April (13 August 2008). "Priming for Burning Man, Flames in Hand". *New York Times*.. பார்த்த நாள்: 6 August 2011.
4. ↑  Chaplin, Julia (12 November 2006). "Burning Man spreads its flame". *New York Times*.. பார்த்த நாள்: 6 August 2011.
5. ↑  Saillant, Catherine (20 October 2010). "Burning Man becomes a hot academic topic". *Los Angeles Times*.. பார்த்த நாள்: 6 August 2011.

வெளியிணைப்புகள்
---------------

விக்கிமீடியா பொதுவகத்தில்,  
 ***எரியும் மனிதன் விழா***   
என்பதின் ஊடகங்கள் உள்ளன. 

* Burningman.com
**சையத் அகமது பாஷா குவாத்ரி** (Ahmed Pasha Quadri) இவர் ஓர் இந்திய அரசியல்வாதி. இவர் யாகுத்புரா சட்டமன்ற உறுப்பினர்.  இவர் அனைத்திந்திய மஜ்லிசே இத்திகாதுல் முசுலிமீன் கட்சியை சேர்ந்தவர். இவர் மறைந்த சுல்தான் சலாவுதீன் ஒவைசியின் நம்பிக்கைக்குரிய வழிகாட்டியாகவும் நெருங்கிய நண்பராகவும் இருந்தார். அகமது பாஷா குவாத்ரி 2004 ஆம் ஆண்டு சார்மினாரில் இருந்து சட்டமன்றத்திற்கு சென்றார். இதை தொடர்ந்து 2009, 2014 சட்டமன்றத் தேர்தல்களில் வெற்றியை தக்க வைத்துக் கொண்டார். தற்போது குவாத்ரி அனைத்திந்திய மஜ்லிசே இத்திகாதுல் முசுலிமீன் பொதுச் செயலாளராக உள்ளார்.

சர்ச்சை
-------

மகாத்மா காந்திக்கு எதிராக வெறுக்கத்தக்க பேச்சை பேசியதக 2013இல் இவர் மீது வழக்குகள் பதிவு செய்யப்பட்டன.  "நிசாம்கள் ஐதராபாத்தில் மாநில சட்டசபை கட்டிடத்தை கட்டினர். ஆனால் என்ன நடந்தது என்று பாருங்கள். அவர்கள் அங்கு மகாத்மா காந்தியின் சிலையை நிறுவியுள்ளனர். யார் அதை கட்டினார்கள், யார் அங்கு நிறுவப்பட்டிருக்கிறார்கள்" என்று இவர் கூறினார். "நாங்கள் அனைத்து குறிப்பிடத்தக்க கட்டமைப்புகளையும் கட்டியுள்ளோம். இந்தியாவில், நீங்கள் என்ன செய்தீர்கள்?, நாங்கள் செங்கோட்டை, தாஜ்மஹால், குதுப் மினார், மக்கா மஸ்ஜித் மற்றும் சார்மினார் ஆகியவற்றைக் கட்டினோம். இந்துஸ்தானில் நீங்கள் என்ன கட்டினீர்கள்?" என்றும் இவர் கூறினார்.

குறிப்புகள்
-----------

1. ↑  "Syed Ahmed Pasha Quadri". My Neta. 8 August 2017 அன்று பார்க்கப்பட்டது.
2. ↑
3. ↑  "Complaint Against MIM MLA for Remarks on Gandhi's Statue". 28 March 2020 அன்று பார்க்கப்பட்டது.
4. ↑  "MIM leader in trouble over remarks on Mahatma Gandhi". 28 March 2020 அன்று பார்க்கப்பட்டது.

* 
* 
*
**எருக்கலக்கோட்டை** தமிழ்நாட்டில் புதுக்கோட்டை மாவட்டம் அறந்தாங்கி வட்டத்தில் ராஜேந்திரபுரம் ஊராட்சியில் அமைந்துள்ள ஒரு கிராமம் ஆகும். இவ்வூரின் எல்லையில் அய்யனார் கோவில் மற்றும் அறந்தாங்கி-பட்டுக்கோட்டை மாநில நெடுஞ்சாலை அமைந்துள்ளது. இக்கிராமத்தில் நடுவில் அரசடி நாகம்மாள், மற்றும் விநாயகர் கோவில்களும் அமைந்துள்ளது. இவ்வூரில் அரசு உயர்நிலைப்பள்ளி மற்றும் ஊராட்சி ஒன்றிய தொடக்கப்பள்ளி உள்ளது. 

எருக்கலக்கோட்டையானது ஆலங்குடி சட்டமன்றதொகுதியிலும், சிவகங்கை நாடாளுமன்றத் தொகுதியிலும் அமைந்துள்ளது. எருக்கலக்கோட்டை அஞ்சல் குறியீட்டு எண் 614 624. இக்கிராமமானது அறந்தாங்கியில் இருந்து 7 கி.மீ. பட்டுக்கோட்டையில் இருந்து 41 கி.மீ. புதுக்கோட்டையில் இருந்து 30 கி.மீ. ஆலங்குடியில் இருந்து 25 கி.மீ. மற்றும் கீரமங்கலத்திலிருந்து 12 கி.மீ. தொலைவில் அமைந்துள்ளது. இக்கிராமத்தில் அதிகமாக அம்பலக்காரர் (முத்தரையர்)களும், அதற்கு அடுத்தபடியாக செட்டியார் சமுதாயத்தினரும் வாழ்ந்து வருகின்றனர்.[]

பள்ளிகள்
--------

  

1. அரசு உயர்நிலைப்பள்ளி
2. ஊராட்சி ஒன்றிய தொடக்கப்பள்ளி

தெருக்கள்
---------

1. எருக்கலக்கோட்டை அம்பலக்காரர் குடியிருப்பு
2. பூசாரிக்குடியிருப்பு
3. வடக்கிக்காடு
4. எருக்கலக்கோட்டை செட்டித்தெரு

அரசு அலுவலகம்
-------------

* கிராம நிர்வாக அலுவலகம்
* அஞ்சல் அலுவலகம்
* அங்கன்வாடி

கோவில்கள்
---------

1. ஸ்ரீ அய்யனார் கோவில்
2. ஸ்ரீ முனிக்கோவில்
3. ஸ்ரீ சித்தி விநாயகர் கோவில்
4. ஸ்ரீ அரசடி நாகாம்மாள் கோவில்
5. ஸ்ரீ மன்மதசுவாமி கோவில்
6. ஸ்ரீ முருகன் கோவில்

மேற்கோள்கள்
-----------
Children at desks in a classroom. One child raises her hand. குழந்தைகள் பேச விரும்பும் போது கைகளை உயர்த்துவது போன்ற நடைமுறைகளை நிறுவுவது ஒரு வகை வகுப்பறை மேலாண்மை நுட்பமாகும்.
**வகுப்பறை மேலாண்மை** (Classroom management) என்பது கற்றல்-கற்பித்தல் மாணவர்களின் இடையூறு இன்றி சீராக இயங்குவதை உறுதி செய்யும் செயல்முறையை விவரிக்க ஆசிரியர்கள் பயன்படுத்தும் சொல்லாகும். சீர்குலைக்கும் நடத்தையை முன்கூட்டியே தடுப்பதையும், அது நடந்த பிறகு திறம்பட கையாள்வதையும் இந்த வார்த்தை குறிக்கிறது.

பல ஆசிரியர்களுக்கு கற்பித்தல் கடினமான அம்சமாகும். வகுப்பறை மேலாண்மையில் ஏற்படும் பிரச்சனைகளால் சிலர் கற்பித்தல் பணியினை விட்டு விலகுகின்றனர். 1981 ஆம் ஆண்டில், அமெரிக்க தேசிய கல்விச் சங்கம் 36% ஆசிரியர்கள் தங்களுக்கு மீண்டும் தங்களது பணியினை தேர்வு செய்யும் வாய்ப்பு கிடைக்கும்பட்சத்தில் தாங்கள் மீண்டும் கற்பித்தல் பணிக்கு செல்லமாட்டோம் என்று கூறியதாக அறிவித்தது.இதற்கு மாணவர்களின் எதிர்மறை மனப்பான்மையும் ஒழுக்கமும் ஒரு முக்கிய காரணமாகும். 

மொசுக்கோவிட்சு ஹேமனின் கூற்றுப்படி (1976) படி, ஓர் ஆசிரியர் தங்கள் வகுப்பறையின் கட்டுப்பாட்டை இழந்தவுடன், அந்தக் கட்டுப்பாட்டை மீண்டும் பெறுவது அவர்களுக்கு மிகவும் கடினமாகிறது.

இவற்றையும் காண்க
----------------

* கல்வி உளவியல்

சான்றுகள்
---------

1. ↑  Wolfgang, Charles H; Glickman, Carl D (1986). *Solving Discipline Problems*. Allyn and Bacon. பன்னாட்டுத் தரப்புத்தக எண்:978-0205086306. .
2. ↑  Moskowitz, G.; Hayman Jr. J.L. (1976). "Success strategies of inner-city teachers: A year-long study". *Journal of Educational Research* **69** (8): 283–289. doi:10.1080/00220671.1976.10884902.

*
**வ.மு.சே. முத்துராமலிங்க ஆண்டவர்**
தமிழ் இணைப் பேராசிரியர், தமிழ் ஆய்வாளர், கவிஞர்

வாழ்க்கைச் சுருக்கம்
--------------------

1967 இல் பெருங்கவிக்கோ வா.மு. சேதுராமன், சேதுமதி தம்பதிகளுக்கு மகனாக இராமநாதபுரத்தில் பிறந்தார். 
சென்னையில் மாநிலக் கல்லூரியில் (1985-1988} கற்று கலையியல் இளையர்(தமிழியல்) பட்டம் பெற்றார். தொடர்ந்து சென்னை பல்கலைக்கழகத்தில் முதுகலையில் முதல் மாணாக்கராகத் தேர்ச்சி பெற்று ஐந்தாம் ஜார்ஜ் பரிசினை வென்றவர். ஆய்வியல் நிறைஞர் பட்டத்தினை அதே பல்கலைக்கழகத்தில் பெற்றுக்கொண்டு முனைவர் பட்டத்தினையும் 1998 இல் பெற்றுக்கொண்டார்.

**பணி**

சென்னை கந்தசாமி நாயிடு கல்லூரியில் தனது ஆசிரிய பணியை 1996இல் ஆரம்பித்தார்.தொடர்ந்து இருபத்திரண்டு ஆண்டுக்குமேல் சென்னை பச்சையப்பா கல்லூரியில் தமிழ் பேராசிரியராக பணியாற்றி வருகின்றார். பதினைந்துக்கும் மேற்பட்ட முனைவர் பட்ட மாணவர்களையும் எழுபதுக்கும் மேற்பட்ட இள முனைவர் பட்ட மாணவர்களையும் நெறியாளராக இருந்து உருவாக்கியுள்ளார்.பன்னாட்டு உள்நாட்டுக் கருத்தரங்குகளில் ஆய்வுத் தலைமையேற்று பல் துறைசார் ஆய்வுக் கட்டுரைகளை வழங்கிவருகிறார்.

வெளிவந்த நூல்கள்
----------------

* வேர்களும் விழுதுகளும் -தேர்ந்த கவிதைகள் தொகுப்பு -1993
* உலகளாவிய தமிழ் அமைப்புகள் - பல்நாட்டுத் தமிழுறவு மன்றம் -1996
* தமிழ் கவிதைகளில் சமகால வரலாறு -1998
* துறைதோறும் தமிழ் - ஆய்வு நூல் 1999
* அன்புள்ள திரு திருடனுக்கு -2000
* திருவருட் பிரகாச வள்ளலாரின் காலமும் கருத்தும் -2005
* பன்முகத் தமிழ் - 2005
* டாக்டர் மு.வ. ஆய்வுக் கோவை
* முக்கூடல் -2016
* புதுக்கவிதையில் நற்றிணை -2016

விருதுகள்
---------

2005-06ஆம் ஆண்டின் இளம் அறிஞருக்கான குடியரசுத் தலைவர் விருதாக செம்மொழி விருது பெற்றார்.

மேற்கோள்
--------


1. ↑
2. ↑
**வ. சோ. ஆண்கள் மேல்நிலைப் பள்ளி** (*V. S. Boys Higher Secondary School*) இந்தியாவின் தமிழ்நாடு மாநிலத்தில் திருவாரூரில் உள்ளது. நூற்றாண்டு கண்ட இக்கல்வி நிறுவனம் தற்போது ஸ்ரீ ஜி.ஆர்.எம் கல்வி முகவாண்மையால் நிர்வகிக்கப்பட்டு வருகிறது. ஒருங்கிணைந்த தஞ்சாவூர் மாவட்டத்தின் மதிப்புமிக்க பள்ளிக்கூடங்களில் ஒன்றாகக் கருதப்படுகிறது. ஆறாம் வகுப்பு முதல் பனிரெண்டாம் வகுப்பு வரை உள்ள மாணவர்கள் பயில்கின்றனர்.

வரலாறு
------

வ சோ ஆண்கள் மேல்நிலைப் பள்ளி 1916ஆம் ஆண்டு அன்றைய அரசாங்கத்தால் நிறுவப்பட்டது. இதன் அக்காலப் பெயர் கழகப் பள்ளி என்பதாகும். அக்காலத்தில் Board High School என ஆங்கிலத்தில் என்று அழைக்கப்பட்டது.

சில குறிப்பிடத்தக்க முன்னாள் மாணவர்கள
-------------------------------------

### அரசியலில்

* மு. கருணாநிதி முன்னாள் தமிழக முதலமைச்சர்
* க. அன்பழகன் முன்னாள் தமிழக நிதியமைச்சர்
* முரசொலி மாறன் முன்னாள் இந்திய நாடாளுமன்ற உறுப்பினர்
* ஹாஜாகனி, தமுமுக, தமிழக அரசியல்வாதி, பேராசிரியர்

### இதழியலில்

* சின்னக்குத்தூசி , திராவிட இயக்க பத்திரிக்கையாளர்
* கோவி லெனின், இதழியலாளர், நக்கீரன் குழுமம்

மேற்கோள்கள்
-----------

1. ↑
2. ↑
வித்துகள்,வெட்டுத்துண்டங்கள்,குமிழ்கள் மற்றும் ஏனைய வேறுபட்ட தாவரமூலங்களிலிருந்து புதிய தாவரத்தை உருவாக்கும் செயன்முறை **தாவரப் பிறப்பாக்கம்** (*Plant propagation*) எனப்படும். தாவரப் பிறப்பாக்கம் இயற்கையான பிறப்பாக்க முறை, செயற்கையான பிறப்பாக்க முறை என மேலும் இரண்டு வகைப்படும்.

இலிங்கமுறைப் பிறப்பாக்கம்
-------------------------

வித்துக்கள் மற்றும் வித்திகளின் மூலம் நடைபெறும் இனப்பெருக்கம் இலிங்கமுறைப் பிறப்பாக்கம் ஆகும். வித்து என்பது தாவரங்களின் ஒரே இனங்களுக்கிடையில் நிகழும் இலிங்க முறை இனப்பெருக்கத்தின் மூலம் பெறப்படுவதாகும். இங்கு கலப்புப் பிறப்பாகாம் நடைபெறுவதால் தாய்த் தாவரத்திலிருந்து வேறுபட்ட இயல்புகளைக் கொண்ட சந்ததியை அது உருவாக்கும்.

இலிங்கமின் முறைப் பிறப்பாக்கம்
------------------------------

தாவரங்களின் வித்து தவிர்ந்த ஏனைய பதியப் பகுதிகளால் நடைபெறும் பிறப்பாக்கம் இலிங்கமின் முறைப் பிறப்பாக்கம் அல்லது பதியமுறை இனப்பெருக்கம் எனப்படும்.

பொதுவான இலிங்கமின் இனப்பெருக்க முறைகள்
--------------------------------------

* பதி வைத்தல் - காற்றுப்பதி, நிலங்கீழ்ப்பதி
* ஒட்டுதல் - அரும்பு ஒட்டு, கிளாஇ ஒட்டு
* நுண்பிறப்பாக்கம்
* ஓடிகள், குறுங்கிடைகள்
* வெட்டுத்துண்டங்கள்
* வேர்கள்
* பட்டைப்பகுதிகள்

மேலும் பார்க்க
--------------

* இனப்பெருக்கம்
சைலன்ட் கே
----------

ஆங்கிலத்தில் k என்ற எழுத்து ஒரு சில வார்த்தையில் தோன்றும் போது ஒலிப்பதில்லை. ஆனால் ஆங்கில மொழியில் இதுபோன்ற ஒலிக்காத வார்த்தைகள் பல உள்ளது. பெரும்பாலும் ஒரு வார்த்தை ஆரம்பத்தில் உள்ள எழுத்து ஒலிக்காது.இந்த விதிக்கு அரிதான விதிவிலக்குகள் உள்ளன; அமெரிக்காவின் பென்சில்வேனியாவில் அமைந்துள்ள Knoebels Grove / knoʊbəlz / KNOH-bəlz என்று உச்சரிக்கப்படுகிறது என்பது ஒரு உதாரணம் ஆகும்.பொதுவானதாக இல்லை என்றாலும், ஒரு சொற்களின் தொடக்கத்தில் முன் வைக்கப்படும் போது அமைதியாக மாறும், இது ஒரு குரல் வளிமண்டலம் (/ g /) என உணரப்படுகிறது. design போன்ற வார்த்தைகளின் நடுவில் /g / ஒலிப்பதில்லை.

### பொருளாதாரம் [தொகு]

பழைய ஆங்கிலத்தில், /k/ மற்றும் /g/ இந்த எழுத்துக்கள் வார்த்தைகளில் ஒலிப்பது இல்லை. மற்ற ஜெர்மானிய மொழிகளில் உள்ள அறிவாற்றல், ப்ரோட்டோ-ஜெர்மானிய மொழியில் ஒரு குரல்சார் 
ஒலிப்புகளாக உள்ளது.

### வார்த்தைகள் [தொகு]

தொடர்ந்து அமைதியாக k உள்ள வார்த்தைகள் ஒரு பட்டியல் உள்ளது.

Nouns[edit source]
knack
knacker
knackwurst
knag
knapsack
knapweed
knar
knave
knawel
knee
knell
knickerbockers
knickers
knickknack
knife
knight
knob
knock
knoll
knop
knosp
knot
knout
knowledge
knuckle
knur
knurl
Verbs[edit source]
beknave
knap
knead
knee
kneel
knell
knight
knit
knock
knot
know
knurl
Others[edit source]
knackered
knaggy
knavish
knotty
known
knurly
tightknit
unbeknown
⟨gn⟩[edit source]
align
benign
campaign
design
gnar
gnarl
gnarr
gnash
gnat
gnathic
gnathite
gnaw
gneiss
gnome
gnomon
gnosis
gnostic
gnotobiotics
gnu
reign
sign
This list is incomplete; you can help by expanding it.

1. ↑
**எருசலேமின் சுவர்கள்** அல்லது **எருசலேமின் மதில்கள்** (எபிரேயம்: חומות ירושלים‎) யெரூசலம் பழைய நகரால் சுழப்பட்டுள்ளது (ஏறக்குறைய 1 km²). இச்சுவர்கள் 1535 முதல் 1538 வரையான காலப்பகுதியில், முதலாம் சுலைமானின் கட்டளைக்கு ஏற்ப ஓட்டமான் பேரரசு எருசலேமை ஆட்சி செய்தபோது கட்டப்பட்டன.

சுவரின் நீளம் 4,018 மீட்டர்கள் (2.4966 மைல்), அதன் சராசரி உயரம் 12 மீற்றர்கள் (39.37 அடி) மற்றும் அதன் சராசரி தடிப்பு 2.5 மீற்றர்கள் (8.2 அடி). இச்சுவர் 34 கண்காணிப்புக் கோபுரங்களையும் 8 வாயில்களையும் கொண்டுள்ளது.

1981 இல் யெரூசலம் பழைய நகருடன் சேர்த்து யுனெஸ்கோவின் உலகப் பாரம்பரியக் களம் பட்டியலில் சேர்க்கப்பட்டது.

எருசலேமின் சுவர்கள் அந்நகரின் எல்லைகளைப் பாதுகாக்கவே கட்டப்பட்டது. தற்போது சுற்றுலாப்பயணிகளின் கவனத்தை ஈர்க்கின்றது.

உசாத்துணை
---------

1. ↑  Old City of Jerusalem and its Walls. UNESCO World Heritage Centre.

இவற்றையும் பார்க்க
------------------

* பழைய நகர் (யெரூசலம்)
* மேற்குச் சுவர்


| * பா
* உ
* தொ
எருசலேம் பழைய நகர் வாயில்கள் |
| --- |
| 
கிறிஸ்தவப்பகுதி
யூதப்பகுதி
ஆர்மேனியப்பகுதி
இசுலாமியப்பகுதி
கோவில்மலை

 |
| வாயில்கள் | 1.புது வாயில்  2.தமஸ்கு வாயில்  3.ஏரோது வாயில்  4.சிங்க வாயில்  5.தங்க வாயில்  6.குப்பைமேட்டு வாயில்  7.சீயோன் வாயில்  8.யோப்பா வாயில் |
| சுவர்கள் | மேற்குச் சுவர் - தெற்குச் சுவர் |
***குரு என் ஆளு*** (*Guru En Aalu*) 2009 இல் வெளியான நகைச்சுவை கலந்த காதல் தமிழ்த் திரைப்படமாகும். செல்வா இத்திரைப்படத்தை இயக்கியுள்ளார். இத்திரைப்படத்தில் முன்னணி கதாபாத்திரங்களில் மாதவன், அப்பாஸ், மம்தா மோகன்தாஸ் ஆகியோர் நடிக்க இவர்களுடன் விவேக் மற்றும் பிருந்தா பரேக் ஆகியோரும் நடித்திருந்தனர். இத்திரைப்படம் 1997 ல் இந்தி மொழியில்  வெளிவந்த அஜிஸ் மிஸ்ராவின் "யெஸ் பாஸ்" எனும் திரைப்படத்தின் தமிழ் மீளுருவாக்கமாகும் (இத்திரைப்படத்தில் ஷாருக்கான் நடித்திருந்தமை குறிப்பிடத்தக்கது.). திரைப்படத்தின் படப்பிடிப்பு 2007 இன் இறுதியில் ஆரம்பிக்கப்பட்டது. எனினும் 2009 ஏப்ரல் மாதமே திரைக்கு வந்தது.

கதைச்சுருக்கம்
--------------

கிருஷ்ணா (அப்பாஸ்) முதலாளியாக இருக்கும் நிறுவனத்தில் பணிபுரியும் குருவிற்கு (மாதவன்) அந்நிறுவனத்தில் நிர்வாக இயக்குனராகும் ஆசை இருந்தது. கிருஷ்ணா ஒரு விளையாட்டுப்பிள்ளை. கிருஷ்ணா தன்னை நிர்வாக இயக்குனராக மாற்றுவான் எனும் நம்பிக்கையில் குரு கிருஷ்ணாவிற்கு விரும்பும்படியாக நடந்துகொள்கின்றான். கிருஷ்ணாவோ மாடல் சீமா (மம்தா மோகன்தாஸ்) மீது ஆசை கொள்கிறான். ஆனால் குருவிற்கு அதற்கு முன்னரே சீமா மீது ஆசையிருந்தது. தனது முதலாளியும் சீமா மீது ஆசைகொள்ள அவருக்காக தனது ஆசைகளை நிர்வாக இயக்குனராக வருவதையே குரு விரும்புகிறான். ஆனால் கிருஷ்ணாவோ சீமாவிற்காக குருவிடம் உதவி கேட்பதுமட்டுமில்லாமல் அவன் கட்டளையிடும் அனைத்தையும் குரு செய்து முடிக்கிறான். ஒரு கட்டத்தில் குருவிற்கு சீமா மீதுள்ள காதலை மறக்க முடியாமல் போக கிருஷ்ணா சீமாவை நெருங்குவதைத் தடுக்கிறான். கிருஷ்ணா, குரு ஆகிய இருவரில் சீமாவிற்கு யாரைப் பிடிக்கிறது என்பது கதையின் இறுதியாகும்.

நடிகர்கள்
---------

* மாதவன்-குரு
* அப்பாஸ்-கிருஷ்ணா
* மம்தா மோகன்தாஸ்-சீமா
* விவேக்-ஆசன அழகப்பன் /லதா
* பிருந்தா பரேக்- சீலா
* எம். எசு. பாசுகர் - கோபால்
* சோரா ஹெம்டன்-சுகண்யா
* மயில்சாமி-நிர்வாகி
* பட்டிமன்றம்  ராஜா-குருவினுடைய தந்தை
* ரேணுகா -குருவின் தாய்
* பூவிலங்கு மோகன்-சீமாவின் தந்தை
* மீரா கிருஷ்ணன்-சீமாவின் தாய்
* ஆர்த்தி-குருவின் சகோதரி
* தம்பி ராமையா-கிருஷ்ணாவின் வக்கீல்
* மனோபாலா- போக்குவரத்து இன்ஸ்பெக்டர்
* மோகன் ராமன்-சீலாவின் தந்தை
* சர்மிலியா-சௌபாக்யா
* செல் முருகன்
* பாலாஜி
* சோபா

இசை
---

இதிலுள்ள பாடல்களுக்கு ஸ்ரீகாந்த் தேவா இசையமைத்துள்ளார். ஸ்ரீகாந்த் தேவாவுடன் இயக்குநர் செல்வாவுக்கு இத்திரைப்படம் இரண்டாவது ஆகும். திரைப்பட பாடல்வரிகளை பா. விஜய், கபிலன், பழனிபாரதி ஆகியோர் எழுதியுள்ளனர்.

மேற்கோள்கள்
-----------

1. ↑  "Five heroines and a director!". Behindwoods. 2008-05-19 அன்று பார்க்கப்பட்டது.

| * பா
* உ
* தொ
செல்வா |
| --- |
| 
* *தலைவாசல்* (1992)
* *அமராவதி* (1993)
* *கர்ணா* (1995)
* *புதையல்* (1997)
* *சிஷ்யா* (1997)
* *பூவேலி* (1998)
* *ஆசையில் ஒரு கடிதம்* (1999)
* *உன்னருகே நானிருந்தால்* (1999)
* *ரோஜாவனம்* (1999)
* *சுயம்வரம்* (1999)
* *ஜேம்ஸ் பாண்டு* (2000)
* *ஸ்டூண்ட் நம்பர் 1* (2003)
* *ஜோரே* (2004)
* *ஆணை* (2005)
* *நெஞ்சில் ஜில் ஜில்* (2006)
* *நான் அவனில்லை* (2007)
* *மணிகண்டா* (2007)
* *தோட்டா* (2008)
* *குரு என் ஆளு* (2009)
* *நான் அவனில்லை 2* (2009)
* *நாங்க* (2012)
* *தூதன்* (2014)
* *நாடி துடிக்குதடி* (2014)
* *முறியடி* (2014)

 |
**குரு கேலு நாயர்** (Guru Kelu Nair) புகழ்பெற்ற கதகளி நடன கலைஞரும் ஆசிரியருமாவார்.

பட்டிக்கம்தோடி இராவுன்னி மேனன், குரு குஞ்சு குரூப் போன்ற குருக்களின் கீழ் கேரள கலாமண்டலத்திலிருந்து கதகளியில் பயிற்சி பெற்றார். ரச-அபினய மேதையான குரு நாட்டியாச்சார்யா விதுசகரத்னம் பத்மசிறீ மணி மாதவ சாக்கியாரிடமிருந்து ரச-அபினாத்தில் உயர் படிப்பைத் தொடர்ந்தார். சாந்திநிகேதனின் விஸ்வ-பாரதி பல்கலைக்கழகத்தில் முதல் கதகளி பாடத்திட்டத்தை நிறுவ 1936ஆம் ஆண்டில் இரவீந்திரநாத் தாகூர் இவரை அழைத்தார். இவர், இரவீந்திர நிருத்யாவில் கதகளி நடனத்தை இயற்றினார். கதகளி சாந்திநிகேதனுக்கு வந்த பின்னரே, தாகூர் சியாமா என்ற நடன நாடகத்தை எழுதினார். அதில் கதகளி நுட்பத்தை மனதில் கொண்டு பஜ்ராசென் மற்றும் கோட்டல் கதாபாத்திரங்கள் உருவாக்கப்பட்டன. 1941இல் தாகூர் இறக்கும் வரை சாந்திநிகேதனில் ஆசிரிய உறுப்பினராக இருந்தார். இவரது குறிப்பிடத்தக்க சீடர்களில் மிருணாளினி சாராபாய், ருக்மணி தேவி அருண்டேல் , யோக் சுந்தர் தேசாய் ஆகியோர் அடங்குவர். 

கதகளி துறையில் சிறப்பான பங்களிப்பு செய்ததற்காக இவருக்கு 1992 இல் சங்கீத நாடக அகாதமி விருது வழங்கப்பட்டது.

மேலும், காண்க
-------------

* பட்டிக்கம்தோடி இரவுன்னி மேனன்

மேற்கோள்கள்
-----------

1. ↑  "Visvabharati". 2016-03-03 அன்று மூலம் பரணிடப்பட்டது. 2021-02-21 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-04-13 அன்று மூலம் பரணிடப்பட்டது. 2021-02-21 அன்று பார்க்கப்பட்டது.
**லினக்சு மின்டு**(LinuxMint) என்பது டெபியன் இயக்கத்தை அடிப்படையாக கொண்ட ஒரு லினக்சு வழங்கல் ஆகும். லினக்சு மிண்ட் 2006 ஆம் ஆண்டு முதன் முதலாக வெளியிடப்பட்டது. இதற்கு "Ada" என பெயரிப்பட்டது இது குபுண்டு இயக்கத்தை சார்ந்து இருந்தது. ஒவ்வொரு ஆறு மாத காலத்திற்கு ஒரு முறை, உபுண்டு இயக்கத்தை அடிப்படையாகக் கொண்ட லினக்சு மிண்ட் இயங்கு தளம் வெளியிடப்படுகிறது. லினக்சு மிண்ட் நேரடியாக யுஎஸ்பி இல் இருந்து இயங்க வல்லது.

சிறப்பம்சங்கள்
--------------

லினக்சு மிண்ட் பொதுவாக இலவச மற்றும் திறந்த மூல மென்பொருளாகும், இதில் அடோப் பிளாஷ் போன்ற சில மூடிய மூல மென்பொருள்களும் அடக்கம். லினக்சு மிண்ட் அதிக அளவிலான முக்கிய மென்பொருள்கள் உடன் வெளியிடப்படுகிறது (லிப்ரே அலுவலக தொகுப்பு, பயர்பாக்ஸ், கிம்ப் ) மேலும் மென்பொருள்கள் தேவையென்றால் பொதிகள் நிறுவல் மூலம் நிறுவிக்கொள்ளலாம். லினக்சு மிண்ட் இயங்குதளத்தில் பல வகையான பயனர் இடைமுகப்புகள் வழங்கப்படுகிறது , விண்டோசு இயங்குதளத்தில் பயன்படுத்தப்படும் பெரும்பாலான மென்பொருள்களை லினக்சிலும் வைன் என்ற மென்பொருள் மூலம் நிறுவி கொள்ளலாம். மேலும் எந்த ஒரு இயங்குதளத்தையும் விர்ச்சுவல்பாக்ஸ்,விஎம்வேர் போன்ற மென்பொருள்கள் மூலம் இயக்கி கொள்ளலாம். லினக்சு மிண்ட் வழங்களில் எண்ணத்தக்க பயனர் இடைமுகங்கள் கிடைக்கின்றன அவையாவன Cinnamon இடைமுகம் ,மேட்,கெடியி, மற்றும் எக்ஸப்சிஇ லினக்சு மிண்ட் வழங்களில் பெரும்பாலன மென்பொருள்கள் பைத்தான் நிரலாக்க மொழி மூலம் உருவாக்கப்படுகிறது, அதற்கான மூல வரிகள் கிட் தளத்தில் கிடைக்கிறது.

பதிப்புகள்
----------

லினக்சு மின்டு உபுண்டு இயக்கத்தை சார்ந்த பதிப்புகள் உள்ளன. லினக்சு மின்ட்டில் டெபியான் இயக்கத்தை சார்ந்த வழங்கலும் உள்ளது.லினக்சு மின்டு இயங்குதளத்தில் வன்பொருள் உற்பத்தியாளர்கள் உபயோகிக்க கூடிய பதிப்பும் உள்ளன.

மேம்பாடுகள்
-----------

பயனர், நிறுவனங்கள் என லினக்சு மிண்ட் பயன்படுத்தும் யார் வேண்டுமானலும் நன்கொடை அளிக்கலாம்.

காட்சியகம்
----------

* பொதிய மேலகம் பற்றிய அறிமுகம்
* மின்டு இற்றைப்படுத்தல் மின்டு இற்றைப்படுத்தல்
* லினக்சுமிண்ட் மென்பொருள் மேலகம் வழியே, தேவைப்படும் மென்பொருள்களை நிறுவல்/நீக்கம் செய்து கொள்ளலாம்லினக்சுமிண்ட் மென்பொருள் மேலகம் வழியே, தேவைப்படும் மென்பொருள்களை நிறுவல்/நீக்கம் செய்து கொள்ளலாம்

மேற்கோள்கள்
-----------

1. ↑  "Linux Mint Teams - Linux Mint".
2. ↑  "Linux Mint - Official Documentation". May 19, 2013 அன்று பார்க்கப்பட்டது.
3. ↑  "Download - Linux Mint". Linux Mint. 29 October 2013 அன்று பார்க்கப்பட்டது.
**லின்டென்வொல்ட்** (Lindenwold) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 10.241 சதுர கிலோ மீற்றர் பரப்பளவைக் கொண்டுள்ளது. இதில் 10.081 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.062 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 17,613 ஆகும். லின்டென்வொல்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,747.2 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
எரிவிண்மீன் எரிகல்லாகவும் வின்கல்லாகவும் மாறுதல்: எரிவிண்மீன் எப்படி வளிமண்டலத்தில் பிரவேசித்து, ஓர் எரிகல்லாக புலப்பட்டு புவியின் மேற்பரப்பில் ஒரு விண்கல்லாக மாறுகிறது என்பதைக் காட்டும் படம்
லியோனிது எரிவெள்ளி, 2009 இல் காணப்பட்ட லியோனிது எரி மழையில் காணப்பட்ட ஒரு எரிவெள்ளி.
**எரி விண்மீன்** *(Meteoroid)*  என்பது புறவெளியில் இருக்கும் சிறிய பாறைகள் அல்லது உலோகங்கள் நிறைந்த ஒரு பொருளாகும். இதை எரிவெள்ளி என்றும் அழைக்கிறார்கள்.

எரிவெள்ளி என்பது மண்ணளவில் இருந்து பெரிய ஒரு மீட்டர் அகல கல்லளவு வரைக்கும் அளவு கொண்டு சூரிய மண்டலத்தில் இருக்கும் பொருள் ஆகும்.இதைவிட சிறிய அளவில் காணப்படும் எரிபொருள்களை நுண்ணிய எரிவிண்மீண் அல்லது விண்வெளி தூசு என்கிறார்கள். அனைத்துலக வானியல் ஒன்றியத்தின் வரையறைப்படி இது சிறுகோளை விட மிகச் சிறியதாக இருக்க வேண்டும் என்கிறார்கள். இவை பூமியை நோக்கி வரும்போது, பூமியைச் சுற்றியுள்ள வாயுவோடு உரசி சூடேறி எரிந்துகொண்டே வந்து விழும். இவற்றில் பெரும்பாலானவை வால்மீன்கள் அல்லது நட்சத்திரங்களின் சிறு துண்டுகளாகும். மற்றவை சந்திரன் அல்லது செவ்வாய் போன்ற விண்பொருள்களின் மோதல்களால் தோன்றும் குப்பைகள் ஆகும் .

மேற்கோள்கள்
-----------

1. ↑  "meteoroid Meaning in the Cambridge English Dictionary". *dictionary.cambridge.org*.
2. 1 2  Rubin, Alan E.; Grossman, Jeffrey N. (January 2010). "Meteorite and meteoroid: New comprehensive definitions". *Meteoritics & Planetary Science* **45** (1): 114–122. doi:10.1111/j.1945-5100.2009.01009.x. Bibcode: 2010M&PS...45..114R. . )
3. ↑  Atkinson, Nancy (2 June 2015). "What is the difference between asteroids and meteorites?". Universe Today.
4. ↑  "meteoroids". The Free Dictionary. 1 August 2015 அன்று பார்க்கப்பட்டது.
5. ↑  "Meteoroid". *National Geographic*. 7 October 2015 அன்று மூலம் பரணிடப்பட்டது. 24 August 2015 அன்று பார்க்கப்பட்டது.
6. ↑  "Meteors & Meteorites". *NASA*. 26 டிசம்பர் 2003 அன்று மூலம் பரணிடப்பட்டது. 1 August 2015 அன்று பார்க்கப்பட்டது. Unknown parameter `|=` ignored (உதவி)
7. ↑  "Asteroid Fast Facts". NASA. 31 March 2014. 1 August 2015 அன்று பார்க்கப்பட்டது.
கார்போவைதரசைடுஎளிய கார்போவைதரசைடுடைபீனைல்கார்பசைடுடைபீனைல்கார்பசைடு
**கார்பசைடு** (*Carbazide*) என்பது RNH-NH(C=O)NH-NHR என்ற பொது வாய்ப்பாட்டால் விவரிக்கப்படும் ஒரு வேதி வினைக்குழுவாகும். கார்பானிக் அமிலத்தை ஐதரசீனுடன் சேர்த்து ஒடுக்க வினைக்கு உட்படுத்துவதன் மூலம் இதை வழிப்பெறுதியாக பெற இயலும். கார்போவைதரசைடு ஒரு எளிய கார்பசைடு ஆகும். பகுப்பாய்வு வினைப்பொருளாகப் பயன்படும் டைபீனைல்கார்பசைடு என்ற சேர்மமும் ஒரு பொதுவான கார்பசைடுக்கு உதாரணமாகும் .

ஆறு இணைதிறன் கொண்ட நிலையில் குரோமியம் இருக்கும் ஆழ்ந்த நீல நிறத்தில் டைபீனைல்கார்பசைடு உருவாகிறது. இச்சேர்மத்தின் அகத்துறிஞ்சுத்திறன் குணக மதிப்பு 3400 ஆகும். அதாவது மிகக் குறைந்த அளவு குரோமியத்தைக் கூட கண்டறியவியலும் என்பது இதன் பொருளாகும். 25 மில்லி கரைசலில் உள்ள 25 மைக்ரோகிராம் அளவு கூட நிறமாலை சார்ந்த கருவிகளால் அறிய முடியும் அடர்த்தியான நிறத்தைத் தருகிறது. எனவே இதைவிடக் குறைவான அடர்த்தி கொண்ட குரோமியத்தைக் கூட கண்டறியலாம்.

தயோகார்பசைடு
------------

கார்பசைடு அமைப்பில் கந்தக வரிசையொத்த சேர்மம் தயோகார்பசைடு எனப்படும். தயோகார்போவைதரசைடு எளிய தயோகார்பசைடுக்கு ஓர் எடுத்துக்காட்டாகும்.

கார்பசோன் மற்றும் தயோகார்பசோன்
------------------------------

பகுதியாக ஆக்சிசனேற்றம் செய்யப்பட்ட கார்பசைடு கார்பசோன் எனப்படும். இதனுடைய பொதுவாய்ப்பாடு R=NNH(C=O)NH-NHR. என்பதாகும். கார்பசோன் அமைப்பில் கந்தக வரிசையொத்த சேர்மம் தயோகார்பசோன் எனப்படும். டைதைசோன் எளிய தயோகார்பசோனுக்கு எடுத்துக்காட்டாகும்.

மேற்கோள்கள்
-----------

1. ↑  Crossley, H. E. (1936). "Diphenylcarbazide. An internal indicator for use in the titration of iron with dichromate". *The Analyst* **61** (720): 164. doi:10.1039/AN9366100164. Bibcode: 1936Ana....61..164C.
**சையத் அர்சத் அலி** (*Syed Arshad Ali*) (பிறப்பு: ஏப்ரல் 10, 1971) ஒரு பாக்கித்தானிய நீதிபதி ஆவார். 2017 ஆம் ஆண்டு சூன் 16 ஆம் தேதி முதல் பெசாவர் உயர் நீதிமன்ற நீதிபதியாக இருந்து வருகிறார்.

ஆரம்ப வாழ்க்கை மற்றும் கல்வி
----------------------------

1971 ஆம் ஆண்டு ஏப்ரல் மாதம் 10 ஆம் தேதி சுவாபி மாவட்டத்தில் பிறந்தார். 1993 ஆம் ஆண்டு பெசாவர் பல்கலைக்கழகத்துடன் தொடர்புடைய கைபர் சட்டக் கல்லூரியில் இளங்கலைச் சட்டம் பட்டம் பெற்றார்.

நீதித்துறை வாழ்க்கை
-------------------

1996 ஆம் ஆண்டு உயர்நீதிமன்றத்தில் வழக்கறிஞராகப் பதிவு செய்தார். 2007 ஆம் ஆண்டு வரை, பெசாவரில் உள்ள ஒரு சட்ட நிறுவனமான "அப்ரிடி, சா மற்றும் மினல்லா" உடன் பணியாற்றினார். பின்னர், பெசாவரில் தனது சொந்த நிறுவனத்தைத் தொடங்கினார். "சையத் அர்சத் அலி மற்றும் அசோசியேட்சு" என்று பெயரிட்டார். 2012 ஆம் ஆண்டு உச்ச நீதிமன்றத்தின் வழக்கறிஞராகப் பணியாற்றத் தொடங்கினார். சுப்ரீம் கோர்ட் பார் அசோசியேசனின் வாழ்நாள் உறுப்பினரானார். பெசாவர் உயர் நீதிமன்ற வழக்கறிஞர் சங்கத்தின் உறுப்பினராகவும், பெசாவர் பார் அசோசியேசன், மாவட்ட நீதிமன்றங்களில் உறுப்பினராகவும் இருந்தார். ஒரு வழக்கறிஞராக, அவர் வங்கிகள், மருத்துவமனைகள் மற்றும் பல்கலைக்கழகங்களைப் பிரதிநிதித்துவப்படுத்துவதில் நிபுணத்துவம் பெற்றார். பெசாவர் உயர் நீதிமன்றத்தில் கூடுதல் நீதிபதியாக 2017 ஆம் ஆண்டு சூன் மாதம் 16 ஆம் தேதி அன்று பணியில் சேர்ந்தார்.   2019 ஆம் ஆண்டு மே மாதம் 31 ஆம் தேதியன்று பெசாவர் உயர் நீதிமன்ற பெஞ்சில் நிரந்தர உறுப்பினரானார்.

மேற்கோள்கள்
-----------

1. ↑  "Mr. Justice Arshad Ali" (PDF). *www.peshawarhighcourt.gov.pk*. 31 December 2019 அன்று பார்க்கப்பட்டது.
2. ↑  Report, Bureau (June 17, 2017). "Three PHC additional judges take oath". *DAWN.COM*.
3. ↑  "Mr. Justice Arshad Ali" (PDF). *www.peshawarhighcourt.gov.pk*. 31 December 2019 அன்று பார்க்கப்பட்டது."Mr. Justice Arshad Ali" (PDF). *www.peshawarhighcourt.gov.pk*. Retrieved 31 December 2019.
4. ↑  Report, Bureau (June 17, 2017). "Three PHC additional judges take oath". *DAWN.COM*.Report, Bureau (June 17, 2017). "Three PHC additional judges take oath". *DAWN.COM*.
5. ↑  "Three PHC judges take oath | Pakistan Today". *www.pakistantoday.com.pk*.
**லின்துர்ஸ்ட்** (Lyndhurst) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 12.676 சதுர கிலோ மீற்றர் பரப்பளவைக் கொண்டுள்ளது. இதில் 11.806 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.336 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 20,554 ஆகும். லின்துர்ஸ்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,741.1 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**தாவர இனப்பெருக்கம்** என்பது  புதிய சந்ததிகளை உருவாக்கும் செயலாகும். இதனால் புதிய தாவரங்கள் உருவாக்கப்படுகிறது.  இது பாலியல் அல்லது பாலிலா  இனப்பெருக்க முறையின் மூலம் மறு உற்பத்திக்கு காரணமாகிறது. பாலினப்பெருக்கம் என்பது ஒரு மய இனச்செல்களின் இணைவின் மூலம் சாத்தியமாகிறது, இது இணைந்து இருமய கருவை உருவாக்கி புதிய சந்ததிக்கு அடித்தளமிடுகிறது, இது மரபு ரீதியாக பெற்றோர் இருவரின் பண்புகளை தாங்கி தனித்துவத்துவ பண்புகளுடன் காணப்படுகிறது. பாலிலா இனப்பெருக்க முறை என்பது இனச்செல்களின் இணைவுகளின்றி உடலச்செல்களிலிருந்து புதிய தாவரத்தை உருவாக்கும் நிகழ்வாகும், இது தாய் தாவரத்தின் பண்புகளை அப்படியே பிரதிபலிக்கிறது.எனினும் சில நேரங்களில் திடீர் மாற்றங்கள் நடந்தால் மட்டுமே பண்புகளில் மாற்றங்களை காண முடியும். விதைத்தாவரங்களைப் பொறுத்தவரை விதையைச்சுற்றி விதையுறை காணப்படுகிறது.இதை விதைப்பரவுதலில் முக்கிய பங்காற்றுகிறது.

*பிரையோபில்லாம் , இது பாலிலா இனப்பெருக்க முறையில்  இலை விளிம்புகளிலிருந்து புதிய தாவரத்தை உருவாக்குகிறது*

பாலிலா இனப்பெருக்கம்
--------------------

பாலினப்பெருக்கம்
----------------

பாலினப்பெருக்கத்தின் வரலாறு
---------------------------

  

### பூக்கும் தாவரங்கள்

#### மகரந்த சேர்க்கை

### பெரணிகள்

### பிரையோபைட்டுகள்

பாலின புறஅமைப்பியல்
-------------------

இதையும் பார்க்க
---------------

* குன்றல் பகுப்பு

மேற்கோள்கள்
-----------
**தாவர வேலி** (*hedge*) புதர்கள், மரங்கள் முதலான தாவரங்களைக் கொண்டு அமைக்கப்படும் வேலி அல்லது எல்லையாகும்.

உயிர் வேலி
----------

மொசாம்பிக்கில் அமைக்கப்பட்டுள்ள ஓர் உயிர் வேலி
உயிர் வேலி (*live fence*) எனப்படுவது செடி, குற்றுச்செடி, கொடி, மரங்கள் ஆகியவற்றால் எழுப்பப்பட்ட வேலி ஆகும். இவ்வுயிர் வேலியை இயற்கைக்கு எதிரான, உயிர் பன்மையை சிதைக்கும் இரும்புக் கம்பி, முள் கம்பி, வலை, கற்சுவர் இவற்றுக்கு மாற்றாக வீடு மற்றும் பண்ணைகளுக்கு பாதுகாப்பு அரணாக அமைக்கப்படுகின்றது. உயிர்தாவரங்களால் அமைக்கப்படுவதாலும், பல உயிரிகள் இதில் வாழ்வதாலும் இவ்வேலி உயிர்வேலி என அழைக்கப்படுகிறது. பழந்தமிழரின் வேளாண்மையில் உயிர் வேலிகளே பாதுகாப்புக்காக அமைக்கப்பட்டன. இவ்வகை வேலிகள் உயிரிப்பல்வகைமைப் பெருக்கத்திற்கும் பொருளாதார மேம்பாட்டிற்கும் அடிப்படையாக அமைகிறது.

நுண்ணுயிரிகளும், மலர் தாவரங்கள், காய்கனி செடிகள், கீரை வகைகள், போன்ற தாவரங்களும், பறவைகள், ஊர்வன, பாலூட்டிகள் உள்ளிட்ட விலங்குகளும் வாழ்வதற்கு ஏற்ற இடமாக உயிர் வேலி அமைகிறது. இதன் மூலம் உணவு சங்கிலி, உணவு வலை போன்றச் சுற்றுசூழல் மேம்பாட்டுக் காரணிகளை பேணுவதுடன் உறுதியான இயற்கைப் பாதுகாப்பையும் வழங்குவது இதன் சிறப்பாகும்.

### உயிர் வேலியின் பயன்கள்

* பாதுகாப்பு
* காய் கனிகள், கீரைகள், மூலிகைகள் உற்பத்தி
* காற்றுத்தடுப்பு மற்றும் காற்று வடிகட்டுதல்
* இயற்கை உரம் மற்றும் பசுந்தாள் உரம்
* வெள்ளம் மற்றும் மண்ணரிமானத் தடுப்பு
* மழை நீர் சேகரிப்பு மற்றும் நிலத்தடி நீர் பாதுகாப்பு
* பசுந்தீவனம்
* உயிர்வளிப் பெருக்கம் மற்றும் கரியமிலவாயுச் சுருக்கம்
* உயிரிப் பல்வகைமைப் பெருக்கம்
* பயிர்ப் பாதுகாப்பு
* உடல் நலம் மற்றும் சுற்றுச்சூழல் மேம்பாடு
* பொருளாதாரம்

மேற்கோள்கள்
-----------

1. ↑  Cherry, Stefan D.; Erick C.M. Fernandes (1998). "Agroforestry at Cornell – Live Fences". Archived from the original on 2006-04-23. 12-04-2017 அன்று பார்க்கப்பட்டது. Check date values in: `|accessdate=` (உதவி)CS1 maint: unfit url (link)
**அன்டர் கோட்டை** (Antur Fort) என்பது இந்தியாவின் மகாராட்டிர மாநிலத்தில் அவுரங்காபாத் மாவட்டத்தில் கன்னட் தாலுகாவில் சிம்னபூர் கிராமத்திற்கருகில் உள்ள ஒரு கோட்டை ஆகும்.  இந்த நினைவுச்சின்னம் மகாராஷ்டிரா மாநில, தொல்பொருள் துறையால் பாதுகாக்கப்படுகிறது.

வரலாறு
------

இந்த கோட்டை 15 ஆம் நூற்றாண்டின் நடுப்பகுதியில் ஒரு மராட்டியத் தலைவரால் கட்டப்பட்டு பின்னர் அவரது பெயர் கொண்டு அழைக்கப்பட்டதாகக் கூறப்படுகிறது. இது சிம்னாபூர் கிராமத்தில் வசிக்கும் டோன் சமூகத்தால் உருவாக்கப்பட்ட கோட்டை என்றும் கூறப்படுகிறது. இக்கோட்டையின் அமைவிடத்திற்கு கிழக்கில் நாகபூர் மற்றும் ஜல்னா, மேற்கில் மெகவர் மற்றும் சாலிசுகான், வடக்கே அன்டூர் மற்றும் புர்ஹான்பூர் மற்றும் தெற்கில் தெளலதாபாத் மற்றும் அகமத்நகர் ஆகியவை அமைந்துள்ளன. இந்த இடங்களின் திசையைக் குறிக்கும் ஒரு கல்வெட்டு உள்ளது. இந்தக் கல்வெட்டானது கோட்டை முர்தாசா நிஜாம் சாவின் ஆட்சியில் கட்டப்பட்டதாகக் கூறுகிறது. கோட்டைக்குள் ஒரு சிறிய மசூதியில் பாரசீக கல்வெட்டு ஒன்று உள்ளது. இந்தக் கல்வெட்டானது இக்கோட்டை் இசுமாயில் உசைனால் கட்டப்பட்டது என்று குறிப்பிடுகிறது.

அமைப்பு
-------

கோட்டை அமைந்திருக்கும் மலையானது கிட்டத்தட்ட சதுர வடிவத்திலும், ஒரு மைல் சுற்றளவிலும் உள்ளது. இது 700 அடி உயரத்தில் இயற்கையான மேலடுக்கைக் கொண்டுள்ளது மூன்று பக்கங்களில் உயரமான மறைவையும், தெற்கில் செயற்கையாக வடிவமைக்கப்பட்ட மதிலையும் கொண்டுள்ளது. இரண்டு சுவர்கள் இடையே கோட்டைகளுடன், ஒன்றுக்கொன்று குறுகிய தூரத்தில் மலையின் நெற்றிப்பகுதியைச் சுற்றி அமைக்கப்பட்டுள்ளன. மேலும், நுழைவாயிலானது வலுவான தேக்கு மர வாயில்களால் பாதுகாக்கப்பட்டுள்ளது.[]

மேற்கோள்கள்
-----------

1. ↑  "Antur Fort". *official government website of Maharashtra*. 19 July 2015 அன்று பார்க்கப்பட்டது.
2. ↑  "Protected Monuments in Maharashtra". *official website of இந்தியத் தொல்லியல் ஆய்வகம்*. 19 July 2015 அன்று பார்க்கப்பட்டது.
3. ↑  "Antur Fort". *India9*. 19 July 2015 அன்று பார்க்கப்பட்டது.
**கோவேங்கைப் பெருங்கதவனார்** சங்ககாலப் புலவர்களில் ஒருவர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது குறுந்தொகை 134.

கோவேங்கை
* புலவர் பெயர் விளக்கம் (பாடற் பொருளால் பெயர் பெற்ற புலவர்)

1. இந்தப் பாடலில் தலைவி 'கோவேங்கை' மரமாக உள்ளத்தில் கொண்டு பேசப்படுகிறாள். அந்தக் கோவேங்கை தன் காதலனைப் பாம்பு என்று பெருங்கதம்(=பெருங்கோவம், பெருஞ்சினம்) கொண்டு சொல்கிறாள். இப்படிப்பட்ட கருத்துடைய பாடலைப் பாடியதால் பாடலின் உள்ளுறையைக் கருத்தில் கொண்டு இவரைக் 'கோவேங்கைப் பெருங்கதவனார்' என்று குறிப்பிட்டுள்ளனர்.
2. பாயும் வேங்கையின் உருவத்தைத் தன் வீட்டுக் கதவில் கொண்டிருந்ததால் இப்பெயர் பெற்றார். (வேங்கை- சோழரின் கொடிச்சின்னம்)
3. வேங்கை மரத்தால் செய்யப்பட்ட கதவைத் தனு வீட்டு வாயிலுக்கு வைத்திருந்ததால் இப் பெயர் பெற்றார்.

* திணை - குறிஞ்சி
* பாடல் சொல்லும் செய்தி

தலைவன் பிரிந்திருந்தபோது தலைவியால் பிரிவைத் தாங்கிக்கொள்ள முடியவில்லை. கவலை கொள்கிறாள். தோழி அவளைத் தேற்றுகிறாள். தேற்றும் தோழிக்குத் தலைவி சொல்கிறாள்.
அம்ம வாழி தோழி! நம்மிடமிருந்து பிரியாமல் இருந்தால் நல்லது. வேங்கைமரம் சிறிய பாறையைப் பெயர்த்துகொண்டு வளர்ந்தது. அது புலம்பும்படி அருவி பூக்கள் உதிரும்படி தாக்கிக்கொண்டு விழுந்தது. அந்த அருவி தொலைவிலிருந்து நோக்கும்போது பாம்பு போல் தோன்றுகிறது. அவன் அந்த தலைநாட்டுக்குத் தலைவன். அவன் பிரியாமல் இருந்தால் நல்லது.
* உள்ளுறை

தலைவியை வேங்கைமரம் என்றும், தலைவனை அருவி என்றும் பொருத்திப் பார்த்தால் உள்ளுறை விளங்கும். அருவி வேங்கைப் பூக்களை உதிர்ப்பது இனிமைதான். தொலைவிலிருந்து பார்க்கும்போது அந்த அருவி பாம்பு போல் தெரிவது மாதிரி தலைவன் தொலைவில் உள்ளபோது பாம்புபோல் இருக்கிறானாம்.
**பிரியதர்சினி மட்டூ** (Priyadarshini Mattoo 23 ஜூலை 1970-23 ஜனவரி 1996) 25 வயது சட்ட மாணவி ஆவார், இவர் 23 ஜனவரி 1996 அன்று புதுதில்லியில் உள்ள அவரது மாமா வீட்டில் பாலியல் வன்கலவி செய்யப்பட்டு கொலை செய்யப்பட்டார். அக்டோபர் 17, 2006 அன்று, பாலியல் வன்கலவி மற்றும் கொலை ஆகிய இரண்டு வழக்குகளிலும் சந்தோஷ் குமார் சிங் குற்றவாளி என்று தில்லி உயர் நீதிமன்றம் தீர்ப்பளித்தது மற்றும் அதே ஆண்டு அக்டோபர் 30 அன்று அவருக்கு மரண தண்டனை விதித்தது. 6 அக்டோபர் 2010 அன்று , இந்திய உச்ச நீதிமன்றம் மரண தண்டனையை ஆயுள் தண்டனையாக மாற்றியது. காவல் துறை அதிகாரியின் மகனான சந்தோஷ் குமார் சிங், 1999-ல் விசாரணை நீதிமன்றத்தால் விடுவிக்கப்பட்டார், மேலும் உயர்நீதிமன்ற தீர்ப்பானது இந்தியாவில் ஒரு முக்கிய மாற்றமாக பரவலாக கருதப்பட்டது. கீழ் நீதிமன்றத்தில் உண்மைகள் சரியாக முன்வைக்கப்படாததால் இந்த முடிவு ரத்து செய்யப்பட்டது.

வழக்கின் முக்கியத்துவம்
-----------------------

டெல்லி உயர் நீதிமன்றத்தின் நீதிபதிகள் ஆர். எஸ். சோதி மற்றும் பி. கே. பாசின் ஆகியோர் வழக்கமாக வழக்குகளை விசாரணைக்கு எடுத்துக் கொள்வது போல் அல்லாது ஒவ்வொரு சில மாதங்களுக்கு ஒருமுறை விசாரணை நடத்தி, நாளுக்கு நாள் விசாரணை ஒத்திவைக்கப்பட்டு 42 நாட்களில் இந்த வழக்கின் தீர்ப்பு வழங்கப்பட்டது. முன்னதாக வழங்கப்பட்ட விடுவிப்பு ரத்து செய்யப்பட்டு சந்தோஷ் சிங் கொலை மற்றும் கற்பழிப்பு குற்றவாளி என கண்டறியப்பட்டது.

இந்தியாவில் உள்ள பல வழக்குகளில் பாரம்பரிய குற்றவியல் சட்ட அமைப்பின் பயனற்ற தன்மையை எடுத்துக்காட்டுகிற வழக்குகளில் இதுவும் ஒன்றாகும், குறிப்பாக ஜெசிகா லால் கொலை மற்றும் சஞ்சீவ் நந்தா குற்றவாளிகள் உட்பட உயர் வகுப்பு நபர்கள் குற்றவாளியாக இருக்கும் போது இவ்வாறு நடைபெறுகிறது.

குழந்தை பருவம்
--------------

பிரியதர்சினி காஷ்மீர் பண்டிதர்கள் சமூகத்தினைச் சேர்ந்தவர். இவர் சிறிநகரில் வளர்ந்தார். பிரியதர்சினி சிறிநகரில் உள்ள *பிரசன்டேஷன்* மாடப் பள்ளியில் படித்து முடித்த பிறகு , காஷ்மீரில் இஸ்லாமிய பயங்கரவாதம் அதிகரித்ததால் அவர் தனது குடும்பத்துடன் சம்முவிற்கு குடிபெயர்ந்தார். இளங்கலைச் சட்ட பட்டம் பெற தில்லி பல்கலைக்கழகத்தில் சேர்வதற்கு முன்பு, சம்முவில் உள்ள *எம்ஏஎம்* கல்லூரியில் பிரியதர்சினி தனது இளங்கலை வணிகவியல் பட்டத்தினைப் பெற்றார்.  தில்லியில் பயிலும் போது , சந்தோஷ் சிங் இவரிடம் அநாகரிகமாக நடந்து கொண்டதால் இவரது குடும்பத்தினர் முதல் தகவல் அறிக்கைகளை காவல் துறையில் பதிவு செய்தனர். சிறிது காலம் இவருக்கு காவல் துறை பாதுகாப்பு வழங்கப்பட்டது,

கொலை
----

பிரியதர்சினி , மூன்றாம் ஆண்டு படித்துக்கொண்டிருந்தபோது, அவள் மாமாவின் வீட்டில் கழுத்தை நெரித்து கொல்லப்பட்டார். அவர் பாலியல் வல்லுறவு செய்யப்பட்டு, 14 முறை இரு சக்கர வகன தலைக் கவசத்தால் தாக்கப்பட்டார், இறுதியாக கம்பியால் கழுத்தை நெரிக்கப்பட்டார். கல்லூரியில் அவளது மூத்தவரான சந்தோஷ் குமார் சிங், பல ஆண்டுகளாக அவரை பின்தொடர்ந்து துன்புறுத்தி வந்தார். சந்தோஷ் ஒரு செல்வாக்கு மிக்க குடும்பத்தில் இருந்து வந்தவர் - அவரது தந்தை ஜேபி சிங் அப்போது புதுச்சேரியில் காவல் துறை அதிகாரியாக இருந்தவர். விசாரணையின் போது அவர் குற்றம் நடந்த தில்லியில் காவல் துறை ஆணையராகப் பணியாற்றினார். இந்த தொடர்புகளைக் கருத்தில் கொண்டு, வழக்கின் விசாரணையை நீதிமன்றம் மத்திய புலனாய்வுத் துறையிடம் (சிபிஐ) ஒப்படைத்தது. 1995 ஆம் ஆண்டில், பிரியதர்ஷினி, சந்தோஷ் சிங் தன்னைத் துன்புறுத்துவதாகவும், புகார் அளித்தார்.

சான்றுகள்
---------

1. ↑  "Mattoo birthday: Memories, march for justice-Delhi-Cities". *தி டைம்ஸ் ஆஃப் இந்தியா*. 23 July 2006. Archived from the original on 2011-04-09. .